Meie aju on loodud selliselt, et kui vähegi võimalik, siis lülitab ta ennast stand-by režiimile. Näiteks kui meile tuleb ette lahendamist vajav olukord või otsustamist nõudev situatsioon, siis ei hakka aju energiat raiskavalt uusi lahendusi otsima, vaid otsib esmalt üles mõne(d) vana(d) šablooni(d) - lahenduse(d), mida oleme ise varem analoogses olukorras kasutanud või mida oleme kuulnud-näinud, et keegi teine on kasutanud. Kui šabloone on mitu, siis usume, et oleme olnud loovad ja leidnud palju lahendusi. Tuhkagi. Saame hoopis valida mitme vana lahenduse vahel. Kipub olema nii, et alles siis kui valitud lahendus ei tööta, hakkame uut otsima.